এটুকু বলেই বাবা থামলেন। আর বাবা থামতেই অবনিল চট করে প্রশ্ন করে বসল, বাবা পাঞ্জা কী?  বাবা বললেন, পাঞ্জা অর্থ হচ্ছে খোলা হাত। একটি খোলা হাতে কয়টি আঙুল আছে দ্যাখ?  বলেই বাবা খোলা হাত দেখালেন। অবনিল তো আগেই জানে একটি হাতে পাঁচটি আঙুল থাকে। বলল, পাঁচটি।  বাবা বললেন, এই পাঁচটি আঙুল মানে হচ্ছে পাঁচজন। এই পাঁচজন হচ্ছেন- হযরত মুহম্মদ (সাঃ), বিবি ফাতেমা (রাঃ), হযরত আলী (রাঃ) এবং ইমাম হাসান ও ইমাম হোসেন (রাঃ)-কে বোঝায়।